Øyvind Foss

Øyvind Foss (født 2. juni 1934 i Kristiansand, død 4. desember 2022 i Stavanger) var en norsk/tysk teolog (professor em.) og forfatter. 

Han var utdannet teolog ved Det teologiske fakultet ved Universitetet i Oslo 1961/62 og Det diakonivitenskapelige institutt ved Heidelberg Universität (1983/84). Han var prest ved Sofienberg menighet i Oslo 1969-1974 i Oslo og ved Tangen menighet i Drammen i 1976-1977. Han var også frilansjournalist og kandidatstipendiat i Berlin 1963-1968.

Foss var formann i Norske Studenters Kristelige Forbund, internasjonal/tysk studentprest ved Universitetskirken i Heidelberg 1977-1981, psykiatrisk sykehusprest og forskningsstipendiat ved Universitetet i Heidelberg, inntil bestått doktordissertation i 1984. Fra 1984-1987 var han postdoktorstipendiat ved Aarhus Universitet; sogneprest i Vejle og undervisningsassistent ved Aarhus Universitet 1987-1994. Fra 1994-2004 var han førsteamanuensis ved Høgskolen i Stavanger og var styremedlem og prorektor samme sted 1997-2003. Han var forskningsprofessor (DAAD) ved Det diakonivitenskapelige institutt ved Ruprecht-Karls-Universität i Heidelberg 1992/1993 og 1999/2000 og var generalsekretær i Vitenskapsakademiet i Stavanger 2004-2009. Foss utga 23 bøker, derav 7 vitenskapelige, fire på utenlandske og tre på norske forlag.

Hans periode som offentlig person strakk seg fra begynnelsen av 1960-tallet frem til ca. 2018, hvor han var aktiv i presse og kringkasting. På 60/70-tallet ble han som Rød Front-aktivist i Det Norske Studentersamfund (Chateau Neuf), og prest på Grünerløkka, omtalt som «den røde pastor». Hans politiske og teologiske synspunkter, som han aktivt fremmet i diverse aviser, lå langt til venstre for det som var vanlig i Den norske kirke. Det forhindret ikke at han i 2001-2005 var medlem av et menighetsrådet i Stavanger.

Foss er kanskje først og fremst kjent for boken Jeg elsket en terrorist. Et oppgjør med Baader-Meinhof Cappelen forlag, 1981. Her avslørte han at han på 1960-tallet – mens han studerte filosofi og teologi i Berlin under studentopprøret (1965–68), – hadde et emosjonelt og seksuelt forhold til Jan-Carl Raspe, en av lederne for Baader-Meinhof-Banden, men også sin kritikk av terrorismen. Det utløste en voldsom debatt den gangen. Foss ble utskjelt og latterliggjort av noen, lovprist og beundret av andre.

Bibliografi 
 Statskirkens forræderi, Pax (1967)
 Rapport fra Berlin. Pax (1968)
 Kirke og klassekamp. Gyldendal (1973)
 En seksualfiendtlig kirke. Gyldendal (1978)
 Jeg elsket en terrorist. Et oppgjør med Baader-Meinhof. Cappelen (1981)
 Politische Diakonie? Peter Lang Verlang Frankfurt,Bern, New York (1986)
 Drab i videnskabens navn. Aarhus Universitetsforlag (1988)
 Kirkens diakoni. Aarhus Universitetsforlag (1992)
 Antijudaisme, kirke og misjon. Gyldendal Ad Notam (1994)
 Livsuverdig liv? Høyskoleforlaget Kristiansand (1996)
 Arv og gener Tidvise skrifter Høgskolen i Stavanger (1998)
 Omsorgsetikk : søkelys på omsorgens motivasjon Cappelen akademisk (2005)
 Kampen mod de mindreværdige. Auschwitz, videnskaben og kirken. Aarhus University Press (2006)
 Maktmisbruk i religiøse bevegelser, Tidvise skrifter, Universitetet i Stavanger. 2007
 Krystallnatten. Spartacus (2009)
 Henrik Wergelands gate 14 : i krig og fred. Stiftelsen Arkivet. (2011). 
 Forskning og folkemord : tysk vitenskaps mørke fortid.  Scandinavian Academic Press (2013)
 Kvinneopprøret på bedehuset : en fri essayistisk biografi. Kolofon (2016)
 Nazibaronen bak dr. Mengele og menneskeverdets undergang.  Kolofon (2017)
 Den tyske høsten 1977: i et Rudi Dutschke perspektiv. Kolofon (2018)

Referanser

Eksterne lenker  

Norske lutherske teologer
Norske lutherske prester
Norske sakprosaforfattere
Personer fra Kristiansand kommune